# Eesti gaasisüsteemi kokkuvõte: mai 2017

21.06.2017

* Möödunud kuu maagaasi impordimaht suurenes eelneva aasta maikuuga võrreldes 28,5% 303,1 GWh-ni (28,9 mln m3). Väikseim ööpäevane Eestisse jõudnud maagaasi kogus oli 4,8 ja suurim 15,2 GWh (vastavalt 0,5 ja 1,4 mln m3). Imporditud kogusest moodustas Leedust tarnitud maagaas Eleringi hinnangul 6,9%.
* Eleringi siseriiklik ülekandeteenuse maht kasvas maikuude võrdluses 27,6% ja moodustas kokku 299,2 GWh (28,5 mln m3). Kasvu soodustas mullusest ligemale nelja kraadi võrra jahedam ilm. Ülekandetorustiku mahuvaru vähenes aastases arvestuses 3,8%, olles kuu lõpu seisuga 50 GWh (4,8 mln m3).
* Tänavu maikuus toimus transiit Kagu-Eestit läbiva maagaasitorustiku kaudu Venemaalt Lätti koguses 594,6 GWh (56,7 mln m3). 2016. aasta maikuus oli transiit Lätist Venemaale 428,8 GWh (40,8 mln m3).
* Leedu gaasibörsil GET Baltic kujunes keskmiseks gaasihinnaks eelmisel kuul 19,48 EUR/MWh. Soome Kaasupörssil oli keskmine hind 19,89 EUR/MWh.
* Läti Inčukalnsi maa-alusest mahutist pumbati maikuus gaasi välja 57 GWh ulatuses. Gaasimahuti täituvus oli kuu lõpuks 15,3%.
* Maikuus tehti Leedu LNG Klaipeda terminali kolm tarnet koguses 283 000 m3LNG. Kokku gasifitseeriti aprillis Leedu gaasivõrku 1285 GWh gaasi (temp. 25/0 °C, rõhul 1,01325 baari, kütteväärtusega 11,90 kWh/m3).

|  |  |  |  |  |
| --- | --- | --- | --- | --- |
| **Eesti gaasibilanss** | **Mai 2017 (GWh)** | **Mai 2016 (GWh)** | **Mai 2017 (mln m3)** | **Muutus %** |
| Süsteemi sisse | 897,7 | 664,6 | 85,6 | 35,1% |
| - transiit | 594,6 | 428,8 | 56,7 | 38,7% |
| - import | 303,1 | 235,8 | 28,9 | 28,5% |
| - tootmine Eestis | - | - | - | - |
| Süsteemist välja | 897,7 | 664,6 | 85,6 | 35,1% |
| - transiit | 594,6 | 428,8 | 56,7 | 38,7% |
| - eksport | - | - | - | - |
| - ülekandeteenus Eesti-siseseks tarbimiseks | 299,2 | 234,4 | 28,5 | 27,6% |
| - võrgukadu (sh ehituskulu) | 1,4 | 1,0 | 0,1 | 49,0% |
| - mahuvaru muutus | 2,5 | 0,4 | 0,2 | 502,9% |

|  |  |  |  |  |
| --- | --- | --- | --- | --- |
| **Bilansigaasi hinnad**  | **Mai 2017 (€/MWh)** | **Mai 2016 (€/MWh)** | **Mai 2017 (€/1000m3)** | **Muutus %** |
| Müügihind | 19,27  | 19,44  | 202,16 | -1% |
| Ostuhind | 16,35  | 17,59  | 171,50 | -7% |

Allikad: Elering, Klaipedos Nafta, Gas Infrastructure Europe

*\* Käesolevat raportit ja selle lisasid ei saa käsitleda juriidilise, finantsalase või muu nõuandena ega ettepanekuna osta või müüa gaasi või finantsinstrumente. Elering ei vastuta kulude või kahjude eest, mis raportis ja selle lisades toodud informatsiooni kasutamisega seoses võivad tekkida.*